पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना टीकाकरण के तीसरे चरण में अब तक सबसे ज्यादा 18 से 44 साल के लोगों का वैक्सीनेशन गुजरात में हुआ है। गुजरात में एक मई को जहां 55 हजार से ज्यादा लोगों को वैक्सीन लगाई गई थी, वहीं रविवार को 25,712 लोगों को वैक्सीन लगाई गई। अब तक कुल 80 हजार 977 लोगों को वैक्सीन लग चुकी है।
इस तरह गुजरात में 18+ और 45+ दोनों को मिलाकर 1 करोड़ 24 लाख 31 हजार 368 लोगों को टीका लग चुका है। 18 से ऊपर को टीका लगाने के मामले में महाराष्ट्र दूसरे स्थान पर है। गौरतलब है कि देश में कोरोना टीकाकरण का पहला चरण 16 जनवरी को शुरू हुआ था। इसमें स्वास्थ्य कर्मियों और अग्रिम पंक्ति में काम कर रहे लोगों वैक्सीन लगाई गई थी।
निजी केंद्रों में पहली डोज लेने वालों को सरकारी केेंद्रों में दूसरी डोज मुफ्त
स्वास्थ्य मंत्रालय ने रविवार को घोषणा की कि निजी टीकाकरण केंद्रों में वैक्सीन की पहली डोज लेने वालों को सरकारी केंद्रों में दूसरी डोज मुफ्त दी जाएगी। अभी स्वास्थ्यकर्मी, अग्रिम पंक्ति में काम करने वाले और 45 साल से अधिक उम्र के लोग इसका फायदा उठा सकेंगेे। यह सुविधा 30 अप्रैल या उससे पहले टीका लगवाने वालों को दी जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn